ขบวนการโจรสลัด โกไคเจอร์

ขบวนการโจรสลัด โกไคเจอร์ หรือ ไคโซคุเซ็นไต โกไคเจอร์ () เป็นละครโทรทัศน์โทคุซัทสึชุดซูเปอร์เซนไต ลำดับที่ 35 ออกอากาศเมื่อวันที่ 13 กุมภาพันธ์ ค.ศ. 2011 - 19 กุมภาพันธ์ ค.ศ. 2012 ทางสถานีทีวีอาซาฮี ทุกเช้าวันอาทิตย์ เวลา 7.30-8.00 น. ในช่วงซูเปอร์ฮีโร่ ไทม์ มีจำนวนตอนทั้งหมด 51 ตอน
ขบวนการโจรสลัด โกไคเจอร์ เป็นผลงานของรายการโทรทัศน์ซูเปอร์เซนไตลำดับที่ 35 และเป็นผลงานที่อยู่ในช่วงเฉลิมฉลอง 35 เรื่องของซูเปอร์เซ็นไตซีรีส์ โดยการดำเนินเรื่อง ใช้วิธีการนำเสนอเรื่องราวที่ผูกโยงเนื้อหาของซูเปอร์เซ็นไตในอดีตถึง 34 ขบวนการ ซึ่งรวมผลงานประพันธ์ของอิชิโนโมริ โชทาโร่ และ ฮัตเตะ ซาบุโร่ด้วย นอกจากนี้สามารถแปลงร่างเป็นนฮีโร่ในอดีตได้ ซึ่งมารูปแบบเดียวกันกับ มาสค์ไรเดอร์ดีเคด ที่เป็นผลงานมาสค์ไรเดอร์ซีรีส์ยุคเฮย์เซย์ลำดับที่ 10

โกไคเจอร์แนวคิดและคอนเซ็ปท์มาจากโจรสลัดซึ่งเป็นครั้งแรกที่ใช้รูปแบบธีมชุดของเรื่อง รวมถึงเป็นโจรสลัดอวกาศอีกด้วย สำหรับชื่อโกไคเจอร์นั้น มีความหมายถึง "ผู้เป็นวีรบุรษ" (豪快者) ซึ่งมีความเกี่ยวข้องกับขบวนการนักสู้ที่ปรากฏในโกไคเจอร์ทั้งสิ้น

จักรวรรดิอวกาศ ซันการ์ค ได้เข้ามาบุกรุกรานที่โลก เพื่อหมายจะยึดครองโลกเฉกเช่นเดียวกับศัตรูกลุ่มอื่นๆที่มีเป้าหมายเดียวกัน แต่การยึดครองโลกกลับต้องถูกโจมตี จากกลุ่มวีรบุรุษที่คอยปกป้องโลกที่ถูกเรียกขานกันว่า ซูเปอร์เซ็นไต ที่มี 34 กลุ่มด้วยกัน

ในการต่อสู้สิ้นสุดลง ซูเปอร์เซ็นไตทั้ง 34 กลุ่ม ได้ทุ่มเทพลังทั้งแรงกายและแรงใจ เข้าสู้กับซันแก็ค จนสามารถเอาชนะได้ในที่สุดและกลายเป็นศึกที่ถูกกล่าวขานกันทั่วโลกว่า ศึกมหาสงครามในตำนาน (レジェンド大戦) แต่พวกเขากลับต้องสูญเสียพลังบางส่วนไปจากการปกป้องโลก โดยที่พลังเหล่านั้นได้แปรสภาพเป็น เรนเจอร์คีย์ และถูกกระจายไปทั่วจักรวาล

หลังงจากศึกมหาสงครามในตำนานสิ้นสุดลง ได้มึกลุ่มโจรสลัดจากอวกาศที่ตามหา สมบัติที่ยิ่งใหญ่ที่สุดของจักรวาล ในโลกมนุษย์ ที่ชื่อว่า ขบวนการโจรสลัด โกไคเจอร์ ซึ่งมี 5 คนด้วยกันนำโดยกัปตัน มาเวลรัส ซึ่งการเยี่ยมเยือนในโลกเพื่อตามหาสมบัติที่อยู่ในโลก แต่ทว่ามันอยู่ในช่วงเดียวกับที่ซันการ์คได้กลับมายึดครองโลกเป็นหนที่ 2

สิ่งที่โกไคเจอร์ตามหาบนโลกนั้นคือ สมบัติล้ำค่าที่ถูกซุกซ่อนเอาไว้ ซึ่งจะเป็นกุญแจไปสู่ความลับอันยิ่งใหญ่ โดยที่พวกเขาต้องผ่านประสบการณ์ต่างๆมากมายที่รอพวกเขาอยู่ พร้อมกับ จุดประสงค์ที่แท้จริงในการค้นหาสมบัติอันล้ำค่า หาใช่การครอบครองสมบัติ แต่เป็นการคุ้มครองสมบัติ เพื่อไม่ให้อยู่ในน้ำมือของศัตรูที่ไม่ว่าจะมาจากที่ไหน เมื่อไหร่ อย่างไร

กลุ่มขบวนการโจรสลัดอวกาศที่ตามหาสมบัติล้ำค่าที่ยิ่งใหญ่ในจักรวาลในตำนาน

จักรวรรดิอวกาศ ซันการ์ค เป็นจักรวรรดิที่นิยมในการล่าอาณานิคมอื่นๆให้เป็นของตนเอง มีเป้าหมายในการยึดครองจักรวาลในอดีตเคยรุกรานโลกแต่ในที่สุดได้พ่ายแพ้จากการต่อสู้ของซูเปอร์เซ็นไตทั้ง 34 ขบวนการในศึกมหาสงครามในตำนาน ภายหลังได้กลับรุกรานโลกอีกครั้งหลังจากในศึกมหาสงครามในตำนาน

หัวหน้ากองระดมพล คือ หัวหน้าระดับนายร้อยที่คอยสั่งการให้นายทหารระดับยศนายสิบจนถึงพลหาร ออกปฏิบัติงานในภารกิจต่างๆ

โกไคโอ (ゴーカイオー) เป็นหุ่นยนต์ที่เกิดจากการรวมร่างของโกไคแมชชีนทั้ง 5 รหัสรวมร่างคือ ไคโซคุกัตไท (海賊合体) โดยแกลเลียน ทำหน้าที่เป็นส่วนหัว ลำตัว และ ดาบให้กับหุ่น, เจ็ท ทำหน้าที่เป็นแขนขวาและหมวก, เทรลเลอร์ ทำหน้าที่เป็นขาซ้าย, เรซเซอร์ ทำหน้าที่เป็นแขนซ้าย และ มารีน ทำหน้าที่เป็นขาขวา เมื่อทำการรวมร่างเสร็จสิ้นจะพูดว่า โกไคโอ เดินหน้าเต็มกำลัง (ゴーカイオー全速前進!) สะพานเดินเรือของโกไคโอ จะอยู่ที่ส่วนหัวของโกไคโอ โดยอยู่เหนือบริเวณหน้าของหุ่น (เมื่ออยู่ในรูปแบบโกไคแกลเลียน จะอยู่ที่ใต้ท้องเรือส่วนหน้า) มีอาวุธคือ โกไคโฮ ปืนใหญ่ที่โผล่ออกมาจากส่วนท้องของหุ่น โดยส่วนแขนและส่วนขาจะบรรจุลูกกระสุนไปพร้อมๆกัน, โกไคเคน ดาบทั้ง 2 เล่มของโกไคโอ แปรสภาพมาจากโขนเรือของโกไคแกลเลียน

ท่าไม้ตายคือ โกไคสตาร์เบิสต์ เมื่อโกไคเจอร์ ทำการเสียบเรนเจอร์คีย์เข้ากับพันทาง และหมุนบิดจนปรากฏตัวอักษร "Let's go" ส่วนหน้าท้อง ส่วนแขน และ ส่วนขา จะทำการเปิดฝาออกมาและทำการยิงกระสุนใส่ศัตรูอย่างรุนแรง
ท่าไม้ตายคือ โกไค ฟูลเบิสต์ จะทำการยิงกระสุนจำนวนมหาศาลออกจากร่างกาย ยิงเข้าใส่ศัตรูอย่างรุนแรง

โกจูจิน (豪獣神) เป็นหุ่นยนต์ที่เกิดจากการเปลี่ยนร่างของโกจูเร็กซ์ โดยใช้อาบะเรคิลเลอร์คีย์ในการเสียบลงไปในพันทาง เป็นพลังอันยิ่งใหญ่ของอาบะเรนเจอร์ โดยแปลงร่างเป็นหุ่นยนต์บาคุริวขนาดยักษ์ โดยแขนขวาของโกจูจิน สามารถปรับรูปแบบการโจมตีได้ถึง 3 รูปแบบ ได้แก่ ดริลโหมด (รูปแบบสว่านขนาดยักษ์) , ไทรเดนท์ โหมด (รูปแบบฉมวกผสมหอก 3 ง่าม โดยทำการแยกส่วนของสว่านเพื่อเผยให้เห็นฉมวกที่ซ่อนอยู่ภายใน) และ ชิลด์ โหมด (รูปแบบการป้องกันด้วยการกางสว่านออก รูปทรงคล้ายกับใบพัด) ส่วนแขนซ้ายของโกจูจิน สามารถแปรสภาพจากมือซ้าย เป็น หัวไทแรนโนเซารัส (ส่วนหัวของโกจูเร็กซ์) โดยส่วนแขนซ้ายจะมีชื่อว่า เร็กซ์เฟส มีพละกำลังมหาศาล สามารถกัดและจับยกศัตรูได้ เมื่อหมุนเร็กซ์เฟสด้วยความเร็วูสง จะสามารถเหวี่ยงศัตรูหรือใช้เป็นหมัดทำการชกศัตรูได้

ท่าไม้ตายของโกจูจินคือ โกจูทริปเปิ้ลดริลดรีม เมื่อ โกไคซิลเวอร์ ทำการเสียบ ดราก้อนเรนเจอร์คีย์, ไทม์ไฟเยอร์คีย์ และ อาบะเรคิลเลอร์คีย์ เข้ากับพันทางทั้ง 3 และหมุนบิดจนปรากฏตัวอักษร "Let's go" สว่านที่แขนขวาจะทำการหมุนเร็วขึ้นกว่าเดิม 3 เท่า พร้อมกับเจาะทะลุร่างของศัตรูอย่างรุนแรง ทำให้ศัตรูถูกทำลายลง และท่าไม้ตาย โกไคเด็นเกคิดริลสปิน (ゴーカイ電撃ドリルスピン) จะเป็นการใช้ท่าไม้ตายเดียวกับอาบะเรนโอขบวนการโจรสลัด โกไคเจอร์ ออกอากาศทุกวันอาทิตย์เวลา 7:30 - 8:00 น. ในช่วงซูเปอร์ฮีโร่ ไทม์ มีจำนวนตอนทั้งหมด 51 ตอน ในส่วนประเทศไทยลิขสิทธิ์ในการออกอากาศและวางจำหน่ายเป็นของ โรส มีเดีย แอนด์ เอ็นเตอร์เทนเมนท์ และออกอากาศทางโทรทัศน์มาและ 2 ครั้งด้วยกันทั้งสถานีโทรทัศน์กองทัพบกช่อง 5 และ แก๊งการ์ตูน แชนแนล อย่างไรก็ตามได้เปลี่ยนผู้ถือลิขสิทธิ์เป็นของการ์ตูนคลับ และได้ออกอากาศทางการ์ตูนคลับแชนเนลและโมโน 29